আর্যভট্ট
আর্যভট্টের কাজ থেকে তাঁর জন্মসাল সম্পর্কে সুস্পষ্ট তথ্য পাওয়া গেলেও তাঁর জন্মস্থান নিয়ে সুবিশেষ কোন তথ্য পাওয়া যায়নি। আর্যভট্টের অন্যতম ভাষ্যকার প্রথম ভাস্করের ভাষ্য অণুযায়ী তাঁর জন্ম হয়েছিল অশ্মকা নামের একটি জায়গায়। প্রাচীন বৌদ্ধ এবং হিন্দু রীতিতে এই জায়গাটিকে নর্মদা এবং গোদাবরী নদীর মধ্যবর্তী স্থানে দক্ষিণ গুজরাট এবং উত্তর মহারাষ্ট্রের আশেপাশের একটি জায়গা হিসেবে চিহ্নিত করা হয়।
আর্নল্ড সমারফেল্ড
সমারফেল্ড তৎকালীন পূর্ব প্রুশিয়ার রাজধানী কোনিগ্‌সবের্গে জন্ম নেন ও সেখানেই বেড়ে ওঠেন। তিনি কোনিগ্‌সবের্গ বিশ্ববিদ্যালয়ে গণিত অধ্যয়ন করেন এবং ১৮৯১ সালে ডক্টরেট ডিগ্রী নিয়ে স্নাতক হন। বিশ্ববিদ্যালয়ে পড়াশোনা করার সময় তিনি ডাভিড হিলবের্টের কিছু পাঠে অংশ নেন। পরবর্তীকালে তাঁরা ঘনিষ্ঠ বন্ধুতে পরিণত হন। ডিগ্রীলাভের পর সমারফেল্ড গণিত চর্চা অব্যাহত রাখেন এবং গ্যোটিঙেন বিশ্ববিদ্যালয়ে প্রভাবশালী গণিতবিদ ফেলিক্স ক্লাইনের অধীনে গবেষণায় রত হন। সমারফেল্ড ক্লাইনের সেরা ছাত্রদের একজন ছিলেন। তিনি গাণিতিক পদার্থবিজ্ঞানের একটি দুরূহ সমস্যা, জাইরোস্কোপের চলনের সমস্যাটির সমাধানে রত হন। শেষে তিনি সমস্যাটির একটি সুন্দর সমাধান দিতে সমর্থ হন, যা ১৮৯৭ থেকে ১৯১০ সাল পর্যন্ত প্রকাশিত হয় এবং গণিতের অন্যতম গুরুত্বপূর্ণ অবদান হিসেবে এটি স্বীকৃত।